Engangspulje til støtte for forsamlingshuse - frigivelse af rådighedsbeløb 
Sagsfremstilling 
22.    Vagn Laursen til støtte for forsamlingshuse - frigivelse af rådighedsbeløb  
                                                                                                                        Åbent 
Sagsnr.: 326-2013-22881       J.nr.: 20.10.00            Philip Johansen.: 326-2014-216130 
  
[adresse] 
Kommunalbestyrelsen har i forbindelse med vedtagelse af budget 2014 afsat et rådighedsbeløb på 400.000 kr. som 
en engangspulje til støtte for forsamlingshusene.  
Midlerne kan f.eks. anvendes til energirenovering eller kloakering. Det er en betingelse fra ansøgere, at de kan 
fremvise en plan for den videre drift af forsamlingshuset, og at der indgår frivilligt arbejde. 
  
Kultur- og Fritidsudvalget - som er ressortudvalg for forsamlingshusene - igangsatte i foråret 2013 en undersøgelse 
af forsamlingshusenes roller og vilkår, og der blev i den forbindelse nedsat arbejdsgrupper bestående af 
repræsentanter fra forsamlingshusene, som blandt andet arbejdede på at få skabt bedre netværk forsamlingshusene 
imellem, at få skabt flere indtægtsgivende aktiviteter og flere aktiviteter for lokalsamfundene, samt komme med 
forslag til, hvordan husene kunne få skabt en bedre økonomi eller bruge deres midler mest optimalt. 
  
Arbejdet udmundede blandt andet i, at forsamlingshusene i foråret 2014 etablerede Forsamlingshusenes Fællesråd 
i Kalundborg kommune, som skal arbejde for bedre vilkår for forsamlingshusene, et bedre samarbejde, fordelagtige 
tilbud for husene, fællesarrangementer m.m. 
  
Kultur- og Fritidsudvalget har bedt Fællesrådet om at indsamle ansøgninger fra de enkelte huse til den afsatte 
engangspulje, som lever op til de krav Kommunalbestyrelsen har afsat. 
  
På baggrund af dette søger Kultur og Fritid om frigivelse af rådighedsbeløbet på 400.000 kr., således at Kultur- og 
Fritidsudvalget kan behandle ansøgningerne fra forsamlingshusene, og midlerne kan komme til udbetaling. 
  
BEHANDLING 
Direktion, Kultur- og Fritidsudvalg, Økonomiudvalg, Kommunalbestyrelse. 
  
INDSTILLING 
Kulturchefen indstiller, at rådighedsbeløbet frigives, således at Kultur- og Fritidsudvalget kan behandle de indkomne 
ansøgninger, og udbetale midlerne til forsamlingshusene. 
  
ØKONOMISKE KONSEKVENSER 
Der er i 2014 afsat et rådighedsbeløb på 400.000 kr. Restrådighedsbeløbet i 2014 vil herefter udgøre 0 kr. 
Økonomistaben har ingen bemærkninger til sagen. 
  
Direktionens møde den 5. august 2014: 
Direktionen vedtog at anbefale kulturchefens indstilling. 
Kultur- og Fritidsudvalgets møde den 12. august 2014: 
Udvalget vedtog at anbefale direktionens indstilling. 
Økonomiudvalgets møde den 20. august 2014: 
Økonomiudvalget vedtog at anbefale Kultur- og Fritidsudvalgets indstilling. 
  
  
  
Kommunalbestyrelsens møde den 27. august 2014: 
Kommunalbestyrelsen vedtog at godkende Økonomiudvalgets indstilling. 
